Line Barfod (EL), 2005-01-13:
Jeg vil også gerne som adskillige andre ordførere takke SF for at rejse forespørgslen.
Jeg synes, et af de største samfundsproblemer i dag er, at der er en så stor mangel på retssikkerhed på det sociale område.
Nogle af dem, der har allerstørst brug for hjælp og støtte fra samfundet, har ikke det samme krav på retssikkerhed, som man f.eks. har, hvis man går over for rødt lys, og det synes jeg er et problem, især fordi der er så mange, der kommer i klemme i systemet.
Der er utrolig mange ting, som vi burde tage fat om, og der ligger virkelig en kæmpe opgave foran os med at lave en ordentlig socialreform, der kan sikre, at vi tager ordentlig hånd om folk, der har brug for hjælp.
Man laver en total velfærdsreform, hvor man ændrer samfundet uden at spørge vælgerne, uden at lave et grundigt forarbejde og uden at fortælle os, hvad de økonomiske konsekvenser af forslagene bliver.
Derfor er vi meget bekymrede for, hvad der kommer til at ske, både med hensyn til kassetænkning og til, om det overhovedet vil være muligt for en lang række borgere at få den hjælp, de skal have.
Monday, February 14, 2005 12:41 PM
lang række felter inden for det sociale område skal reguleres ud fra hensynet til at tjene de flest mulige penge i stedet for ud fra hensynet til, hvordan borgernes interesser varetages bedst muligt, og det er vi dybt bekymrede over.
Vi synes, man i stedet for at bruge alle de mange kræfter, der nu bliver brugt på denne velfærdsreform, burde forberede en ordentlig reform, der virkelig kunne tage fat i kassetænkningen, og samtidig se på, hvordan man kan hjælpe de enkelte mennesker bedst muligt, så de ikke risikerer at blive ofre for kassetænkning.
Venstres ordfører, hr. Hans Andersen, talte om problemerne for de borgere, der i dag er nødt til at gå fra den ene myndighed til den anden.
Jeg er fuldstændig enig i, at det er et problem, men det vil jo også være her efter regeringens strukturreform.
Der vil måske nok kun være én indgang, men når man er kommet ind ad den dør, vil der jo være en uendelighed af døre, og man vil stadig blive sendt fra den ene til den anden.
Man kan blive sendt frem og tilbage mellem en lang række forskellige institutioner, ligesom vi ser i dag, og vi er dybt bekymrede over, at det kan blive meget værre, når det fremover alene bliver pengene, der skal afgøre, hvad der kommer til at ske.
Vi synes i høj grad, der er brug for at stoppe hele strukturreformen og socialreformen.
Der er også bruge for at udvide statsministerens løfte om ikke at skære i efterlønnen som led i en velfærdsreform til et løfte om ikke at lave en så kolossal omlægning af hele velfærdssamfundet, som man lægger op til her, uden at det først har været grundigt debatteret.
Vi støtter meget varmt, at der skal nedsættes en retssikkerhedskommission, for på en lang række andre områder er der jo kommissioner, som ser på retssikkerheden.
De små virksomheders, landbrugets og mange andres retssikkerhed har man taget hånd om og lovgivet om, og det synes vi er et stort fremskridt.
Men hele socialområdet mangler, og det er på tide, at vi får nedsat en retssikkerhedskommission til at se på, hvordan vi sikrer retssikkerheden for dem, der har allermest behov for det.
Hvordan sikrer vi retssikkerheden for de hjemløse, for de enlige mødre og for alle de mange andre, der ikke har ressourcerne til at antage en advokat og en revisor og klage hele vejen igennem systemet?
Hvordan får de en ordentlig retssikkerhed?
Indtil nu er der ikke nogen, der er kommet med noget bud på det.
Men desværre har det nok lange udsigter, fordi det flertal, der sidder i øjeblikket, hellere vil se på, hvordan man kan give flest muligt penge til sine venner, og hvordan de rige firmaer kan komme til at tjene endnu mere, også på socialområdet, og som i øvrigt håber, at det ikke går alt for slemt med dem, der risikerer at komme i klemme.
Vi er meget nervøse for, hvordan det kommer til at gå.